EUROOPAN YHTEISÖJEN KOMISSIO 
Bryssel, 30.06.1998 
KOM(1998)4021opull. 
Ehdotus 
NEUVOSTON ASETUKSEKSI (EY) 
lopullisen polkumyyntitullin käyttöönotosta Egyptistä, Intiasta ja Pakistanista 
peräisin olevien puuvillan tyyppisten vuodeliinavaatteiden tuonnissa annetun 
asetuksen (EY) N:o 2398/97 muuttamisesta 
(komission esittämä) 

Perustelut 
Neuvosto otti asetuksella (EY) N:o 2398/97 käyttöön lopullisen 
polkumyyntitullin Egyptistä, Intiasta ja Pakistanista peräisin olevien 
puuvillan tyyppisten vuodeliinavaatteiden tuonnissa. Edellä mainitun tullin 
käyttöönottoon johtaneessa tutkimuksessa käytettiin polkumyynnillä muista 
kuin Euroopan yhteisön jäsenvaltioista tapahtuvalta tuonnilta 
suojautumisesta annetun asetuksen (EY) N:o 384/96, jäljempänä 
'perusasetus', 17 artiklan mukaista otantaa. 
Perusasetuksen 11 artiklan 4 kohdan mukaan ei voida panna vireille uuden 
viejän tarkastelua, jos tutkimuksessa on käytetty otantaa. Sen 
varmistamiseksi, että tosiasiallisesti uusia vieviä tuottajia ja edellä 
mainitussa tutkimuksessa käytettyyn otokseen kuulumattomia yhteistyössä 
toimineita yrityksiä kohdellaan tasavertaisesti, asetuksen (EY) N:o 2398/97 
3 artiklassa säädetään kuitenkin, että jos uusi vievä tuottaja toimittaa 
komissiolle riittävät todisteet siitä, että se täyttää kolme perusedellytystä eli 
se ei ole vienyt tuotteita tutkimusajanjakson aikana, se ei ole etuyhteydessä 
yhteenkään vievään tuottajaan, johon sovelletaan toimenpiteitä, ja se on 
tosiasiallisesti vienyt asianomaisia tuotteita tutkimusajanjakson jälkeen tai 
sillä on vientiä koskeva sopimusvelvoite, neuvosto voi hyväksyä, että 
kyseiseen uuteen vievään tuottajaan sovelletaan painotettua keskimääräistä 
tullia, jota sovelletaan otokseen kuulumattomiin yhteistyössä toimineisiin 
yrityksiin. Tämä toteutetaan muuttamalla asetuksen (EY) N:o 2398/97 
1 artiklan 3 kohtaa niin, että uudet vievät tuottajat lisätään asetuksen 
liitteessä I olevaan luetteloon. 
3. Komissio sai Intiasta useita uusien vievien tuottajien kohtelua koskevia 
pyyntöjä. Näiden pyyntöjen ja kyseisten yritysten tarpeen mukaan 
toimittamien lisätodisteiden tarkastelusta ilmeni, että seitsemän yritystä 
täyttää kaikki vaadittavat edellytykset. 
4. Komissio esittää tämän vuoksi, että neuvosto hyväksyy liitteenä olevan 
ehdotuksen asetukseksi, jolla muutetaan asetuksen (EY) N:o 2398/97 
1 artiklan 3 kohtaa niin, että kyseiset seitsemän uutta vievää tuottajaa 
lisätään asetuksen liitteessä I olevaan luetteloon. 
Ehdotus: 
NEUVOSTON ASETUS (EY) N:o 
annettu 
lopullisen polkumyyntitullin käyttöönotosta Egyptistä, Intiasta ja Pakistanista 
peräisin olevien puuvillan tyyppisten vuodeliinavaatteiden tuonnissa annetun 
asetuksen (EY) N:o 2398/97 muuttamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon polkumyynnillä muista kuin Euroopan yhteisön jäsenvaltioista 
tapahtuvalta tuonnilta suojautumisesta 22 päivänä joulukuuta 1995 annetun neuvoston 
asetuksen (EY) N:o 384/961, sellaisena kuin se on muutettuna joulukuun 2 päivänä 
1996 annetulla asetuksella (EY) N:o 2331/962 ja 27 päivänä huhtikuuta 1998 
annetulla asetuksella (EY) N:o 905/983, 
ottaa huomioon lopullisen polkumyyntitullin käyttöönotosta Egyptistä, Intiasta ja 
Pakistanista peräisin olevien puuvillan tyyppisten vuodeliinavaatteiden tuonnissa 28 
päivänä marraskuuta 1997 annetun neuvoston asetuksen (EY) N:o 2398/974, 
ottaa huomioon ehdotuksen, jonka komissio on tehnyt kuultuaan neuvoa-antavaa 
komiteaa, 
sekä katsoo seuraavaa: 
1 EYVL L 56, 6.3.1996, s. 1. 
2 EYVL L 317, 6.12.1996, s. 1. 
3 EYVL L 128, 30.4.1998, s. 18. 
4 EYVL L 332,4.12.1997, s. 1. 
A. AIKAISEMPI MENETTELY 
(1) Neuvosto otti asetuksella (EY) N:o 2398/97 käyttöön lopullisen 
polkumyyntitullin CN-koodeihin ex 6302 21 00, ex 6302 22 90, 
0x6302 31 10, ex 6302 31 90 ja ex 6302 32 90 kuuluvien, muun muassa 
Intiasta peräisin olevien puuvillan tyyppisten vuodeliinavaatteiden tuonnissa 
yhteisöön. Intialaisiin vieviin tuottajiin sovellettiin otantamenetelmää ja 
otokseen kuuluneille yrityksille määrättiin 2,6 prosentista 24,7 prosenttiin 
vaihtelevat yksilölliset tullit, kun taas muille yhteistyössä toimineille mutta 
otokseen kuulumattomille yrityksille määrättiin 11,6 prosentin suuruinen 
painotettu keskimääräinen tulli. Yrityksille, jotka joko eivät ilmoittautuneet 
tai eivät toimineet yhteistyössä tutkimuksessa, määrättiin 24,7 prosentin tulli. 
(2) Asetuksen (EY) N:o 2398/97 3 artiklassa säädetään, että jos vievä tuottaja 
toimittaa riittävät todisteet siitä, että: 
• se ei ole vienyt yhteisöön asetuksen 1 artiklan 1 kohdassa kuvattuja 
tuotteita tutkimusajanjakson aikana (1. heinäkuuta 1995 - 30. kesäkuuta 
1996), 
• se ei ole etuyhteydessä yhteenkään viejämaan viejään tai tuottajaan, 
johon sovelletaan tällä asetuksella käyttöön otettuja 
polkumyyntitoimenpiteitä, ja 
4-
• se on tosiasiallisesti vienyt asianomaisia tuotteita yhteisöön 
toimenpiteiden perustana olevan tutkimusajanjakson jälkeen tai sillä on 
peruuttamaton sopimusvelvoite merkittävän tuotemäärän viemiseksi 
yhteisöön, 
asetusta voidaan muuttaa niin, että kyseiseen vievään tuottajaan sovelletaan 
samaa tullia, jota sovelletaan yhteistyössä toimineisiin mutta otokseen 
kuulumattomiin yrityksiin, eli 11,6 prosentin tullia. 
B. UUSIEN VIEVIEN TUOTTAJIEN PYYNNÖT 
(3) Seitsemän uutta intialaista vievää tuottajaa on pyytänyt, ettei niitä kohdeltaisi 
eri tavalla kuin alkuperäisessä tutkimuksessa yhteistyössä toimineita mutta 
otokseen kuulumattomia yrityksiä, ja ne ovat pyynnöstä toimittaneet todisteet 
sen osoittamiseksi, että ne täyttävät asetuksen (EY) N:o 2398/97 3 artiklassa 
asetetut edellytykset. Näiden pyynnön esittäneiden yritysten toimittamia 
todisteita voidaan pitää riittävinä, jotta asetusta (EY) N:o 2398/97 voidaan 
muuttaa niin, että kyseiset seitsemän uutta vievää tuottajaa lisätään asetuksen 
liitteessä I olevaan luetteloon. Liitteessä I nimetään ne intialaiset vievät 
tuottajat, joihin sovelletaan 11,6 prosentin suuruista painotettua 
keskimääräistä tullia, 
-5 
ON ANTANUT TAMAN ASETUKSEN: 
/ artikla 
Muutetaan asetuksen (EY) N:o 2398/97 1 artikla seuraavasti: 
Lisätään kyseisen asetuksen 1 artiklan 3 kohdassa tarkoitetun liitteen I vieviä tuottajia 
koskevaan luetteloon yritykset seuraavasti: 
INTIA 
- Aditya International, Mumbai (Bombay) 
- Chevron Garments (P) Limited, Coimbatore 
- Euro Pacific Textiles, Mumbai (Bombay) 
- Lalit & Co., Mumbai (Bombay) 
- Radiant Exports, New Delhi 
- Redial Exim Pvt. Ltd., Mumbai (Bombay) 
- Shades Of India Pvt. Ltd., New Delhi. 
2 artikla 
Tämä asetus tulee voimaan seuraavana päivänä sen jälkeen, kun se on julkaistu 
Euroopan yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 

ISSN 1024-4492 
KOM(98) 402 lopullinen 
ASIAKIRJAT 
FI 02 11 06 08 
Luettelonumero : CB-C0-98-413-FI-C 
ISBN 92-78-37475-X 
Euroopan yhteisöjen virallisten julkaisujen toimisto 
L-2985 Luxemburg 
?